CELEX: 32011D0076
Language: el
Date: 2011-02-02 00:00:00
Title: 2011/76/ΕΕ: Απόφαση της Επιτροπής, της 2ας Φεβρουαρίου 2011 , για την έγκριση της διάθεσης στην αγορά χιτίνης-γλυκάνης από Aspergillus niger ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2011) 480]

3.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 29/34
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 2ας Φεβρουαρίου 2011
   για την έγκριση της διάθεσης στην αγορά χιτίνης-γλυκάνης από Aspergillus niger ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2011) 480]
   (Το κείμενο στη γαλλική γλώσσα είναι το μόνο αυθεντικό)
   (2011/76/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Στις 15 Ιανουαρίου 2008 η εταιρεία Kitozyme SA υπέβαλε στις αρμόδιες αρχές του Βελγίου αίτηση για τη διάθεση στην αγορά χιτίνης-γλυκάνης από Aspergillus niger ως νέου συστατικού τροφίμων.
            
         
               (2)
            
            
               Στις 5 Νοεμβρίου 2008 ο αρμόδιος βελγικός οργανισμός αξιολόγησης τροφίμων εξέδωσε την αρχική του έκθεση αξιολόγησης. Στην εν λόγω έκθεση συνάχθηκε το συμπέρασμα ότι χρειαζόταν συμπληρωματική αξιολόγηση.
            
         
               (3)
            
            
               Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 12 Μαρτίου 2009. Αρκετά κράτη μέλη υπέβαλαν συμπληρωματικά σχόλια.
            
         
               (4)
            
            
               Κατά συνέπεια, ζητήθηκε η γνώμη της Ευρωπαϊκής Αρχής για την Ασφάλεια των Τροφίμων (ΕΑΑΤ) στις 27 Αυγούστου 2009.
            
         
               (5)
            
            
               Στις 9 Ιουλίου 2010, η ΕΑΑΤ (και συγκεκριμένα η ομάδα για τα διαιτητικά προϊόντα, τη διατροφή και τις αλλεργίες) στην «επιστημονική γνώμη για την ασφάλεια της χιτίνης-γλυκάνης ως νέου συστατικού τροφίμων» (2) κατέληξε στο συμπέρασμα ότι η χιτίνη-γλυκάνη από Aspergillus niger είναι ασφαλής υπό τις προτεινόμενες συνθήκες χρήσης και τα προτεινόμενα επίπεδα πρόσληψης.
            
         
               (6)
            
            
               Βάσει της επιστημονικής αξιολόγησης διαπιστώνεται ότι η χιτίνη-γλυκάνη από Aspergillus niger πληροί τα κριτήρια που καθορίζονται στο άρθρο 3 παράγραφος 1 του κανονισμού (ΕΚ) αριθ. 258/97.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η χιτίνη-γλυκάνη από Aspergillus niger όπως ορίζεται στο παράρτημα μπορεί να διατεθεί στην αγορά της Ένωσης ως νέο συστατικό τροφίμων προς χρήση σε συμπληρώματα διατροφής σε μέγιστη ημερήσια δόση 5 g.
   Άρθρο 2
   Η ονομασία της χιτίνης-γλυκάνης από Aspergillus niger που εγκρίνεται με την παρούσα απόφαση, στην επισήμανση του τροφίμου που την περιέχει, θα είναι «χιτίνη-γλυκάνη από Aspergillus niger».
   Άρθρο 3
   Η παρούσα απόφαση απευθύνεται στην εταιρεία Kitozyme SA, Rue Haute Claire, 4, Parc Industriel des Hauts-Sarts, Zone 2, 4040 Herstal, Belgium.
   
      Βρυξέλλες, 2 Φεβρουαρίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 43 της 14.2.1997, σ. 1.
   
      (2)  Δελτίο ΕΑΑΤ 2010· 8(7): 1687.
   
      ΠΑΡΑΡΤΗΜΑ
      
         ΠΡΟΔΙΑΓΡΑΦΕΣ ΧΙΤΙΝΗΣ-ΓΛΥΚΑΝΗΣ ΑΠΟ ΤΟ ΜΗΚΥΛΙΟ ΤΟΥ ASPERGILLUS NIGER
         
      
      
         Περιγραφή:
      
      Η χιτίνη-γλυκάνη παράγεται από το μυκήλιο του Aspergillus niger και είναι μια άοσμη ελεύθερα ρέουσα σκόνη, ανοικτού κίτρινου χρώματος. Έχει περιεκτικότητα σε ξηρά ύλη 90 % και άνω.
      Η χιτίνη-γλυκάνη αποτελείται κατά κύριο λόγο από δύο πολυσακχαρίτες:
      
                  —
               
               
                  χιτίνη, αποτελούμενη από επαναλαμβανόμενες μονάδες N-ακετυλο-D-γλυκοζαμίνης (αριθ. CAS: 1398-61-4),
               
            
                  —
               
               
                  β(1,3)-γλυκάνη, αποτελούμενη από επαναλαμβανόμενες μονάδες D-γλυκόζης (αριθ. CAS: 9041-22-9).
               
            
                  Προδιαγραφές χιτίνης-γλυκάνης από Aspergillus niger
                  
               
            
                  Απώλεια κατά την ξήρανση
               
               
                  ≤ 10 %
               
            
                  Χιτίνη-γλυκάνη
               
               
                  ≥ 90 %
               
            
                  Αναλογία χιτίνης προς γλυκάνη
               
               
                  30:70 έως 60:40
               
            
                  Τέφρα
               
               
                  ≤ 3 %
               
            
                  Λιπίδια
               
               
                  ≤ 1 %
               
            
                  Πρωτεΐνες
               
               
                  ≤ 6 %